ΓΡΑΠΤΗ ΕΡΩΤΗΣΗ E-2219/01

υποβολή: Ilda Figueiredo (GUE/NGL) προς την Επιτροπή

(24 Ιουλίου 2001)

Θέμα: Η μετάβαση στο Ευρώ και το παραδοσιακό εμπόριο

Με την είσοδο σε κυκλοφορία του Ευρώ, από την 1η Ιανουαρίου 2002, το παραδοσιακό εμπόριο, καθώς ευρίσκεται πλησιέστερα στα άτομα, θα έχει να διαδραματίσει θεμελιώδη ρόλο για τη διαφώτιση του πληθυσμού. Θα αποτελέσει μάλιστα κεντρικό στοιχείο σε όλη αυτή τη διαδικασία αντικατάστασης των εθνικών νομισμάτων από το ενιαίο νόμισμα, όπερ συνεπάγεται ότι, πέραν όλων των τεράστιων μεταβολών που θαποστεί, θα πρέπει να καταβάλει συμπληρωματικές προσπάθειες, κυρίως δε σε επίπεδο λογιστικής, εσωτερικής και εξωτερικής τεκμηρίωσης, πληροφορικής κλπ.

Καθώς ομιλούμε για μικρομεσαίες επιχειρήσεις, ιδίως δε στην Πορτογαλία, είναι ουσιώδες να ποστηρίξουμε δεόντως αυτή την τεράστια προσπάθεια και την οικονομική και κοινωνική συμβολή του παραδοσιακού εμπορίου, καθώς οι ενισχύσεις που έχουν χορηγηθεί μέχρι στιγμής μου φαίνονται πενιχρές.

Για τον λόγο αυτό ζητώ από την Επιτροπή τις ακόλουθες πληροφορίες:

- Ποιές ενισχύσεις χορηγήθηκαν στους μικροεμπόρους της Πορτογαλίας και των άλλω κρατών μελών της ΕΕ για τον προαναφερθέντα σκοπό· Πόσοι ήσαν οι δικαιούχοι των ενισχύσεων αυτών, ιδίως στην Πορτογαλία·

- Ποιά άλλα μέτρα ενίσχυσης σχεδιάζει να λάβει η Επιτροπή για να ελαχιστοποιήσει το κόστος μετάβασης στο Ευρώ που επιβαρύνει τον τομέα·

Απάντηση του κ. Solbes Mira εξ ονόματος της Επιτροπής

(22 Οκτωβρίου 2001)

Για να βοηθηθούν οι επιχειρήσεις στην προετοιμασία τους για το ευρώ, η Επιτροπή συνεργάστηκε στενά με τα κράτη μέλη και διάφορους οργανισμούς ώστε ναποστηρίξει πολυάριθμες δράσεις επικοινωνίας και ευαισθητοποίησης με στόχο τις μικρομεσαίες επιχειρήσεις (ΜΜΕ).

Στο πλαίσιο του προγράμματος Ρrince, 2η και 3η πρόσκλησηποβολής προτάσεων για την πληροφόρηση και την επικοινωνία σχετικά με το ευρώ, που δημοσιεύτηκαν το 1999 και το 2000, 12 επιλεγέντα σχέδια με στόχο τις ΜΜΕ είχαν ως εταίρο την Πορτογαλία· λεπτομερείς πληροφορίες απευθύνθηκαν απευθείας στο Αξιότιμο Μέλος και στη Γραμματεία του Κοινοβουλίου.

Δημιουργήθηκε μια ιστοσελίδα Website πλήρως αφιερωμένη στο ευρώ, με τακτική ενημέρωση και προσβάσιμη σε όλους, (http://europa.eu.int/euro/html/home6.html?lang=6) και μια δημοσίευση με τίτλο τεύχη ευρώ τέθηκε στη διάθεση του κοινού στην ακόλουθη διεύθυνση: (http://europa.eu.int/comm/economy_finance/document/europap/eupidxen.htm)

Ένα δελτίο με τίτλο Η επιχείρησή σας και το ευρώ, ένας στρατηγικός οδηγός, που περιέχει ένα CD-ROM, δημοσιεύθηκε και κοινοποιήθηκε ευρέως μέσω του δικτύου των ευρωπαϊκών κέντρων πληροφοριών (Euro Info Centres) και των Ευρωπαϊκών Σημείων Ανταπόκρισης (Euro Info Points) από το 1999 (περίπου 1 000 000 αντίτυπα).

Συμφωνίες συνεργασίαςπογράφηκαν με τα κράτη μέλη για τη συγχρηματοδότηση των ενημερωτικών τους εκστρατειών σχετικά με το ευρώ, με στόχο διάφορες ομάδες και κατά προτεραιότητα τις ΜΜΕ. Στην περίπτωση της Πορτογαλίας, ο συνολικός προϋπολογισμός ανήλθε σε 3 110 000 ευρώ το 2000 και σε 2 100 000 το 2001, ενώ η συμμετοχή της Επιτροπής κάθε φορά ανήλθε σε ποσοστό 50 %.

Η Επιτροπή πραγματοποιεί επίσης τακτικά έρευνες στο ενημερωτικό δελτίο του Ευρωβαρόμετρου σχετικά με τις ΜΜΕ και το ευρώ που της επιτρέπουν να παρακολουθεί την τάση της κατάστασης προετοιμασίας ανά χώρα, τομέα και μέγεθος.

Εξάλλου, το δίκτυο των ευρωπαϊκών κέντρων πληροφοριών (EIC) προσφέρει σημαντική συνδρομή και πολύτιμες συμβουλές. Ενόψει της προετοιμασίας των επιχειρήσεων, τα περισσότερα από αυτά διανέμουν δελτία, δισκέτες και CD-ROM και διεξάγουν εκστρατείες ευαισθητοποίησης με στόχο τις ΜΜΕ.

Λόγω της ποικιλίας των προσφερόμενωνπηρεσιών (αίτηση και παραλαβή ενημερωτικούλικού, πρόσβαση σε ιστοσελίδα αφιερωμένη στο ευρώ, συμμετοχή σε σεμινάρια κλπ), είναι προφανώς αδύνατο να λεχθεί πόσο οι μικρές επιχειρήσεις επηρεάστηκαν πράγματι από τις προαναφερθείσες πρωτοβουλίες. Κατά κύριο λόγο στοχεύουν να αυξήσουν τη δράση των διαφόρων μέσων, μεγιστοποιώντας τη συνεργία μεταξύ των διαφόρων παραγόντων (τράπεζες, λογιστές, ελεγκτές λογαριασμών, εμπορικά επιμελητήρια και οργανώσεις επιχειρήσεων), και τις επιπτώσεις του δικτύου,ποστηρίζοντας τις πρότυπες δράσεις που μπορούν να επεκταθούν σε άλλες ενώσεις, εταίρους, περιοχές και χώρες και διαδίδοντας τις καλύτερες πρακτικές από όλες τις διαθέσιμες διαύλους.

Η Επιτροπή δεν χορηγεί άμεση οικονομική ενίσχυση στις εταιρίες για το πέρασμά τους στο ευρώ και δεν προβλέπει μέτραποστήριξης για να μειώσει στο ελάχιστο τις δαπάνες που θαποστεί ο τομέας για το πέρασμα αυτό. Οι ενισχύσεις στις επιχειρήσεις κατά κανόνα χορηγούνται από τα κράτη μέλη ή από τις ενώσεις επιχειρήσεων, αλλά συνίστανται κυρίως σε πληροφορίες και συμβουλές περισσότερο απ' ό,τι σε οικονομικήποστήριξη.